CELEX: 62020TN0291
Language: fi
Date: 2020-05-14 00:00:00
Title: Asia T-291/20: Kanne 14.5.2020 – Yanukovych v. neuvosto

6.7.2020   
            
            
               FI
            
            
               Euroopan unionin virallinen lehti
            
            
               C 222/41
            
         
      Kanne 14.5.2020 – Yanukovych v. neuvosto
      (Asia T-291/20)
      (2020/C 222/45)
      Oikeudenkäyntikieli: englanti
      
         Asianosaiset
      
      
         Kantaja: Viktor Fedorovych Yanukovych (Donin Rostov, Venäjä) (edustaja: asianajaja M. Anderson)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan neuvoston päätöksen (YUTP) 2020/373 (1) siltä osin kuin se koskee kantajaa
               
            
                  —
               
               
                  kumoamaan neuvoston asetuksen (EU) 2020/370 (2) siltä osin kuin se koskee kantajaa
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että kantaja ei täytä edellytyksiä sille, että hän on luetteloon merkittävä henkilö merkityksellisenä ajankohtana.
               
            
                  2)
               
               
                  Toinen kanneperuste, joka perustuu siihen, että neuvosto teki ilmeisiä arviointivirheitä sisällyttäessään kantajan riidanalaisiin toimenpiteisiin. Neuvosto ei varmistunut siitä, että kantajan nimeämiselle oli riittävän perusteellinen tosiasiallinen perusta, ja se ei varmistunut siitä, että Ukrainan viranomaisten päätökset, joihin se nojautui, oli tehty kunnioittaen puolustautumisoikeuksia ja oikeutta tehokkaaseen oikeussuojaan.
               
            
                  3)
               
               
                  Kolmas kanneperuste, jonka mukaan neuvosto ei yksilöinyt kantajan nimeämisen tosiasiallisia ja erityisiä syitä. Neuvosto ei myöskään yksilöinyt syitä, joiden johdosta se katsoo, että Ukrainan viranomaisten päätökset, joihin se nojautuu, on tehty kunnioittaen kantajan puolustautumisoikeuksia ja oikeutta tehokkaaseen oikeussuojaan.
               
            
                  4)
               
               
                  Neljäs kanneperuste, jonka mukaan kantajan puolustautumisoikeuksia on loukattu ja/tai että häneltä on evätty oikeus tehokkaaseen oikeussuojaan. Neuvosto ei ole kuullut kantajaa ennen hänen uudelleenkirjaamistaan, ei ole esittänyt kantajalle aineistoa, johon se nojautui, eikä ole antanut kantajalle asianmukaista tai tasavertaista mahdollisuutta korjata virheet tai esittää tietoja. Kantajalle ei ole missään vaiheessa esitetty vakavasti otettavia, uskottavia tai konkreettisia todisteita ja perusteluja, joilla oikeutetaan rajoittavien toimenpiteiden toteuttaminen, eikä asiassa ole myöskään näyttöä siitä, että neuvosto otti asianmukaisesti huomioon kantajan huomautukset ennen päätöksensä tekemistä.
               
            
                  5)
               
               
                  Viides kanneperuste, jonka mukaan neuvostolla ei ollut asianmukaista oikeudellista perustaa kahdeksannen muutossäännöksen antamiseksi.
               
            
                  6)
               
               
                  Kuudes kanneperuste, jonka mukaan neuvosto ylitti toimivaltansa.
               
            
                  7)
               
               
                  Seitsemäs kanneperuste, jonka mukaan Euroopan unionin perusoikeuskirjan 17 artiklan 1 kohdan mukaista kantajan omistusoikeuden suojaa on loukattu muun muassa sen vuoksi, että rajoittavat toimenpiteet merkitsevät perusteetonta ja suhteetonta puuttumista tähän oikeuteen, koska: (i) mikään ei osoita, että varoja, joita kantajan väitetään käyttäneen väärin, väitettäisiin miltään osin siirretyksi Ukrainan ulkopuolelle, ja (ii) ei ole tarpeen eikä asianmukaista jäädyttää kantajan kaikkia varoja, koska Ukrainan viranomaiset ovat nyt vahvistaneet niiden varojen määrän, joiden katoamisen vuoksi kantajaan väitetään kohdistettavan asian taustalla olevia rikosoikeudellisia menettelyjä.
               
            
         (1)  Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2020 annettu neuvoston päätös (YUTP) 2020/373 (EUVL 2020, L 71, s. 10).
      
         (2)  Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2020 annettu neuvoston täytäntöönpanoasetus (EU) 2020/370 (EUVL 2020, L 71, s. 1).